9. Mål- og indholdsbeskrivelse for kommunale fritidstilbud 2024-2026 (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Folkeskoleloven, BEK. nr. 699 af 23/06/2014
SAGENS INDHOLD
Byrådet skal i denne sag tage stilling til forslag til ”Mål- og indholdsbeskrivelse for 
kommunale fritidstilbud 2024-2026”. Der er tale om en revision af en tidligere udgave 
vedtaget af Byrådet 29. oktober 2019. 
Mål- og indholdsbeskrivelsen angiver struktur, mål og rammer for kommunale fritidstilbud for børn fra 0.-6. 
klasse. Desuden beskrives samarbejde mellem fritidstilbud, skole og hjem samt sammenhæng mellem 
dagtilbud, SFO og skole. Beskrivelsen udgør således den overordnede ramme for det pædagogiske 
arbejde i Favrskov Kommunes fritidstilbud. 
Den reviderede mål- og indholdsbeskrivelse er udarbejdet i overensstemmelse med kravene i 
”Bekendtgørelse om krav til indholdet af mål- og indholdsbeskrivelser for folkeskolens skolefritidsordninger” 
og tager afsæt i den nuværende beskrivelse fra 2019-2023 samt Favrskov Kommunes Børne- og 
Ungepolitik. Derudover er der i den nye mål- og indholdsbeskrivelse et øget fokus på fællesskaber, 
deltagelsesmuligheder for alle samt børneinddragelse. 
I forlængelse af mål- og indholdsbeskrivelsen planlægges en arbejdsproces sammen med dagtilbud, SFO 
og skole vedrørende før-skoletilbud samt en arbejdsproces sammen med aktører på det fritidspædagogiske 
område. Målet med processerne er at omsætte vision til praksis samt foretage en vidensopsamling, som 
skal medtænkes i mål- og indholdsbeskrivelsen for 2026-2029.  
Det samlede forslag til mål- og indholdsbeskrivelse for kommunale fritidstilbud 2024-2026 er vedlagt som 
bilag.
VURDERING
Børn og Kultur vurderer, at den foreslåede mål- og indholdsbeskrivelse skaber retning for arbejdet med og 
samarbejdet om børn i fritidstilbud. Beskrivelsen udgør en væsentlig del af arbejdsgrundlaget for de enkelte 
fritidstilbud. 
Mål- og indholdsbeskrivelsen medvirker til at udmønte Børne- og Ungepolitikken 2023-26, der blandt andet 
har ”Inspirerende og alsidige fritidstilbud” som et af fire temaer. Det obligatoriske målafsnit i mål- og 
indholdsbeskrivelsen svarer derfor til indholdet i temaet ”Inspirerende og alsidige fritidstilbud” i Børne- og 
Ungepolitikken. 
ØKONOMI
Mål- og indholdsbeskrivelsen for kommunale fritidstilbud 2024-2026 har ingen økonomiske konsekvenser. 
Den udmøntes inden for den eksisterende økonomiske ramme.
INDDRAGELSE
[adresse]: EMN-2023-01213
Dok-ID: 3786637
Sagsbehandler: ndei
Byråd
26. november 2024  19:00
Mål- og indholdsbeskrivelsen har været sendt i høring hos skolebestyrelser, bestyrelsen i ungdomskole- 
og fritidsklubber samt forældrebestyrelser i dagtilbud i perioden 18. juni til 10. september 2024. Der er 
indkommet tre høringssvar, som ikke giver anledning til ændringer. Høringssvarene er vedlagt som bilag. 
INDSTILLING
Direktøren for Børn og Kultur indstiller til Byrådet:
1.
At forslag til ”Mål- og indholdsbeskrivelse for kommunale fritidstilbud 2024-2026” godkendes. 
BESLUTNING
Børne- og Skoleudvalget, 5. november 2024:
Fraværende: Anette Knudsen
Indstilles godkendt.
Økonomiudvalget, 19. november 2024:
Fraværende: Ingen
Indstilles godkendt.
Byrådet, 26. november 2024:
Fraværende: Ingen
Godkendt.
Bilag

Høringssvar samlet (3793235)

Mål og indholdsbeskrivelse for fritidstilbud 2024 - 2026 (3798988)
